मैंने पूछा " लेकिन चाचा यह शिक्षा तो काफ़ी कठिन होगा न ? " उन्होंने कहा - " थोड़ा सा........, लेकिन कुछ नैसर्गिक गुणों के आधार पर तुम सर्वथा योग्य हो. " मैंने पूछा " कैसे ?. उनका जबाव था " तुम्हारे पिता एक सम्मानित व्यक्ति हैं , उनके नाम पर अन्य लोग तुम पर विश्वास करेंगे. दिखने में काले हो ---- अंधकार की तो बात छोड़ो , प्रकाश में भी तुम्हें आसानी से देखना मुश्किल है. उपर से काले होने के कारण शनि की कृपा - दृष्टि सदैव बनी रहेगी. दुबले - पतले हो -- छोटे से रास्ते से भी आ जा सकते हो. नाटे भी हो --- समय आने पर इसका भी लाभ प्राप्त होगा. ईश्वर ने तुम्हें तेज दिमाग दिया है , देखना मैं तुम्हे इस कला में मास्टर बना दूंगा ".